CELEX: 
Language: lv
Date: 2017-12-18 00:00:00
Title: KOMISIJAS DELEĢĒTĀ REGULA (ES) …/.. ar ko Eiropas Parlamenta un Padomes Direktīvu 2014/23/ES groza attiecībā uz piemērošanas robežvērtībām līgumu slēgšanas tiesību piešķiršanas procedūrās

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Ar 9. pantu Eiropas Parlamenta un Padomes 2014. gada 26. februāra Direktīvā 2014/23/ES par koncesijas līgumu slēgšanas tiesību piešķiršanu Komisija ir pilnvarota pieņemt deleģētos aktus saskaņā ar LESD 290. pantu nolūkā pārskatīt robežvērtības. Ja ir laika ierobežojums, tajā pašā pantā arī paredzēta steidzamības procedūras izmantošana saskaņā ar minētās direktīvas 49. pantu.
            
            
               Saskaņā ar Direktīvas 2014/23/ES 9. panta 1. punktu robežvērtības aprēķina, pamatojoties uz euro vidējo dienas kursu, kas izteikts speciālajās aizņēmuma tiesībās, 24 mēnešu laikposmā, kurš beidzas 31. augustā pirms pārskatīšanas un ir spēkā no 1. janvāra. Tā kā pirms tam dati nav pieejami, robežvērtību aprēķināšana nevar sākties agrāk kā 1. septembrī. Turklāt saskaņā ar minētās direktīvas 9. panta 3. punktu pārskatītās robežvērtības (euro valūtā) un to ekvivalentus citās Eiropas Savienības (ES) valstu valūtās Komisija novembra sākumā publicē Eiropas Savienības Oficiālajā Vēstnesī.
            
            
               Ņemot vērā iepriekš minēto un tiecoties iekļauties tiesību aktā minētajā termiņā, Komisija ierosina šīs regulas pieņemšanai izmantot steidzamības procedūru.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Šo regulu un pievienoto paziņojumu apsprieda ar Ekspertu grupu publiskā iepirkuma jomā.
            
            
               3.DELEĢĒTĀ AKTA JURIDISKIE ASPEKTI
            
            
               Publiskā iepirkuma direktīvās noteikto robežvērtību aprēķins ir tīri matemātiska darbība, un tādējādi robežvērtības pārskatīšana kā tāda ir tikai tehnisks uzdevums. Saskaņā ar noteikumiem, kas paredzēti Pasaules Tirdzniecības organizācijas Nolīgumā par valsts iepirkumu (NVI), tas jāveic ik pēc 2 gadiem. Korekciju mērķis ir pielāgoties parakstītājvalstu valūtas kursa svārstībām, kuras var ietekmēt to iepirkuma tirgu apjomu, kas ir atvērts konkurencei uzņēmumiem no citām parakstītājvalstīm.
            
            
               Nolīgumā par valsts iepirkumu ir paredzēts mehānisms, kas izmantojams, lai ik pēc diviem gadiem pārrēķinātu SDR noteikto robežvērtību līdzvērtīgā vērtībā parakstītājvalstu valūtā. Šim mehānismam ir juridisks spēks saskaņā ar Direktīvas 2014/23/ES 9. pantu.
            
            
               Konsekvences labad ir lietderīgi pielāgot arī tās robežvērtības Direktīvā 2014/23/ES, kuras nav ietvertas Nolīguma darbības jomā.
            
            
            
               KOMISIJAS DELEĢĒTĀ REGULA (ES) …/..
            
            
               (18.12.2017),
            
            
               ar ko Eiropas Parlamenta un Padomes Direktīvu 2014/23/ES groza attiecībā uz piemērošanas robežvērtībām līgumu slēgšanas tiesību piešķiršanas procedūrās
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2014. gada 26. februāra Direktīvu 2014/23/ES par koncesijas līgumu slēgšanas tiesību piešķiršanu
                  1
                un jo īpaši tās 9. panta 4. punkta otro daļu,
            
         
         
            
               tā kā:
            
            
               (1)Ar Lēmumu 2014/115/ES
                  2
                Padome apstiprināja Protokolu, ar ko groza Nolīgumu par publisko iepirkumu (“Nolīgums”)
                  3
               , kas noslēgts Pasaules Tirdzniecības organizācijas ietvaros. Nolīgums ir daudzpusējs instruments, un tā mērķis ir Nolīguma pusēm savstarpēji atvērt publiskā iepirkuma tirgus. Nolīgumu piemēro visiem iepirkuma līgumiem, kuru vērtība sasniedz vai pārsniedz summas (“robežvērtības”), kas ir paredzētas Nolīgumā un noteiktas kā speciālās aizņēmuma tiesības.
            
            
               (2)Viens no Direktīvas 2014/23/ES mērķiem ir ļaut līgumslēdzējiem un līgumslēdzējām iestādēm, kas piemēro minēto direktīvu, vienlaikus ievērot Nolīgumā paredzētās saistības. Lai to panāktu, minētajā direktīvā paredzētās robežvērtības attiecībā uz publiskajiem līgumiem, uz kuriem attiecas arī Nolīgums, būtu jāpielāgo, lai nodrošinātu to atbilstību Nolīgumā noteikto robežvērtību euro ekvivalentiem, kas noapaļoti līdz tuvākajam tūkstotim.
            
            
               (3)Konsekvences labad ir lietderīgi pielāgot arī tās robežvērtības Direktīvā 2014/23/ES, kuras nav ietvertas Nolīguma darbības jomā.
            
            
               (4)Tādēļ attiecīgi būtu jāgroza Direktīva 2014/23/ES,
            
            
            
               IR PIEŅĒMUSI ŠO REGULU.
            
            
               1. pants
            
            
               Direktīvas 2014/23/ES 8. panta 1. punktā summu “EUR 5 225 000” aizstāj ar summu “EUR 5 548 000”.
            
            
               2. pants
            
            
               Šī regula stājas spēkā 2018. gada 1. janvārī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 18.12.2017
            
            
               
                     Komisijas vārdā –
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        OV L 94, 28.3.2014., 1. lpp. 
               
               
                  
                     (2)
                  
                        Padomes 2013. gada 2. decembra Lēmums 2014/115/ES par to, lai noslēgtu Protokolu, ar ko groza Nolīgumu par publisko iepirkumu (OV L 68, 7.3.2014., 1. lpp.).
               
               
                  
                     (3)
                  
                        OV L 68, 7.3.2014., 4. lpp.